Analiza Impactului de Reglementare

a proiectului Hotărîrii de Guvern cu privire la aprobarea proiectului de Lege pentru modificarea unor acte legislative

|  |  |
| --- | --- |
| Titlul analizei impactului(poate conţine titlul propunerii de act normativ) | Analiza Impactului de Reglementare efectuată la proiectul de Hotărîrii de Guvern cu privire la aprobarea proiectului de Lege pentru modificarea unor acte legislative |
| Data: | 14.11.2019 |
| Autoritatea administraţiei publice autor: | Ministerul Agriculturii, Dezvoltării Regionale și Mediului |
| Subdiviziunea: | Direcția politici în domeniul medicină veterinară și siguranța alimentelor de origine animală |
| Persoana responsabilă şi informaţia de contact: | Mereuță AlbinaTel. 022 204 585, e-mail: albina.mereuta@madrm.gov.md |
| Componentele analizei impactului de reglementare |
| 1.Definirea problemei  |
| Nivelul scăzut de informare și însăși informarea incompletă a consumatorului, necorespunderea condiţiilor de etichetare a produselor alimentare cu cerinţele comunitare sunt problemele persistente la situația actuală în Republica Moldova pe domeniul respectiv. În prezent s-au depistat mai multe impedimente și în implementarea Legii nr.279/2017 privind informarea consumatorului cu privire la produsele alimentare în special în ceea ce privește marcarea datei de fabricare și a datei durabilității minimale, prezentarea declarației nutriționale etc. Neconformitățile legislației în ceea ce privește etichetarea produselor alimentare duce la informarea necorespunzătoare a consumatorului, care este cauzată de unele viduri din legislația națională ca exemplu modalitatea de menționare a datei de fabricare și a termenului de valabilitate pe ambalaj, modalitatea de indicare a datei durabilității minimale pentru diferite tipuri de produs în funcție de durata de valabilitate, etc.În același context, menționăm că de situația creată actualmente sunt afectați atît operatorii din domeniul alimentar cît și consumatorii.Totodată relatăm faptul că etichetarea neconformă a produselor alimentare încalcă dreptul consumatorilor la informaţii privind protecţia sănătăţii şi utilizarea sigură a unui produs alimentar. În mod special, acestea se referă la informaţii privind data durabilităţii minimale, condiţiile de păstrare şi de siguranţă a utilizării, informaţii privind caracteristicile nutriţionale, care să permită consumatorilor, inclusiv celor care urmează un regim alimentar special, să aleagă în cunoştinţă de cauză.Prevederile Anexei nr. X a Regulamentului 1169/2011 stabilește și modalitatea de etichetare a datei de durabilitate minimală pentru produsele alimentare care după tipul și compoziția acestora au o durată de valabilitate mai scurtă sau mai lungă. Astfel, lipsa acestor prevederi va complica într-o oarecare măsură etichetarea anumitor produse alimentare.O altă problemă identificată în prezent este imposibilitatea de a efectua determinările sau analizele de laborator pentru determinarea hidroxiprolinei (conținutul de hidroxiprolină - utilizat ca indicator pentru a determina cantitatea de colagen și/sau gelatină în țesutul muscular pentru produsele din carne), necesară pentru declararea nutrițională a produsului alimentar. Astfel, prezentul proiect de lege extinde termenul de intrare în vigoare a prevederilor ce țin de prezentarea declarației nutriționale pe etichetă (prevederile art.41, alin.(1) din Legea nr.279/2017), pentru dotarea și acreditarea laboratorului I.P ”Centru Republican de Diagnostic Veterinar” la metodele de analiză necesare de a fi efectuate pentru implementarea Legii nr.279/2017.La fel, ca urmare aprobării Legii nr.306/2018 privind siguranța alimentelor se abrogă Legea nr.78/2004 și Legea nr.113/2012, întrucît actul nou aprobat cuprinde în sine prevederile ajustate a acestor 2 legi menționate.În acest context, constatăm că cadrul normativ național trebuie ajustat și perfecționat prin prisma tuturor referințelor direcționate către Legea nr.78/2004 și Legea nr.113/2012.De asemenea, există riscul unei abordări eronate și dificile din partea operatorilor din domeniul alimentar a prevederilor a căror temei servesc Legea nr.78/2004 și Legea nr.113/2012.În acest sens menționăm că actualul cadrul normativ defectuos va duce la aplicarea și implementarea incorectă prevederilor menționate ceea ce în final va afecta siguranţa alimentelor și va pune în pericol viața și sănătatea consumatorilor. O altă dimensiune abordată de acest proiect sunt unele cerințe de transportare pe cale maritimă a uleiurilor și grăsimilor lichide destinate consumului uman.Apariția riscului de contaminare a uleiurilor lichide transportate în vrac, scăderea gradului de garantare a inofensivității și a calității acestora impun ajustarea și armonizarea cadrului normativ național cu normele UE. Mai exact aceasta presupune armonizarea Legii nr.296/2017 cu privire la Cerințele generale de igienă a produselor alimentare cu prevederile Regulamentului UE nr.579/2014 de acordare a unei derogări în ceea ce privește transportul maritim al uleiurilor și al grăsimilor lichide. În special aceste reglementări se referă la transportarea (în vrac) în rezervoare sau containerele care sunt încărcate pe navele maritime. În acest, menționăm faptul că pe parcursul anului 2019 până în prezent, în Republica Moldova s-au importat prin postul de inspecție la frontieră (PIF) din Giurgiulești 175,86 de tone grăsimi vegetale (date prezentate în Diagrama nr.1). Diagrama nr.1De asemenea, evidențiem faptul că pe parcursul anilor 2017-20108 s-a înregistrat o creștere de circa 12 % a exportului de ulei din semințe de floarea soarelui Republica Moldova pe cale maritimă, conform datelor prezentate în Diagrama nr.2.Diagrama nr.2În acest context, considerăm că este necesar ca prin proiectul dat să se perfecționeze cerințele de transportare pe cale maritimă a uleiurilor și grăsimilor lichide conform practicilor aplicate în UE. Lipsa unei astfel de intervenții în cadrul normativ național va crea dificultăți întru implementarea acestora de către operatori și ca consecință ar putea afecta competitivitatea produselor alimentare și ar pune în pericol protecţia sănătăţii umane şi a intereselor consumatorului privind siguranţa produselor alimentare achiziționate sau supuse comercializării și va avea un șir de efecte negative cum ar fi:* Inducerea în eroare a consumatorului, neinformarea completă și veridică despre produsul alimentar supus comercializării;
* Etichetarea neconformă a produselor alimentare;
* Punerea în pericol a sănătății consumatorilor;
* Încălcarea drepturilor legitime a consumatorilor în privința informării cu privire la produsele alimentare;
* Va crea dificultăți în selectarea suplimentară a rezervoarelor destinate transportului pentru produsele alimentare;
* Va persista pericolul de contaminare a uleiurilor transportate în vrac pe cale maritimă.
 |
| 2.Stabilirea obiectivelor |
| Prezentul proiect de Lege implică următoarele obiective:1. Asigurarea unui înalt nivel al siguranţei produselor alimentare prin ajustarea cadrului normativ din domeniul siguranței produselor alimentare;

Siguranța produselor alimentare poate fi afectată de implementarea defectuoasă a prevederilor existente a căror temei servesc Legea nr.78/2004 și Legea nr.113/2012. Cadrul normativ neajustat din domeniul alimentar îngreunează aplicabilitatea acestuia de către operatorii din domeniul alimentar. |
| 2. Nivel înalt de protecţie a consumatorului în privinţa achiziţionării produselor alimentare sigure și furnizarea ***informaţiilor referitoare la produsele alimentare***;Aceasta va presupune asigurarea unui nivel ridicat de protecţie a sănătăţii şi intereselor consumatorilor, oferind consumatorilor finali o bază pentru a face o alegere în cunoştinţă de cauză şi pentru a utiliza în mod sigur produsele alimentare, ţinînd seama în special de consideraţii de ordin sanitar, economic, ecologic, social şi etic. |
| 3. Identificarea opţiunilor |
| Opţiunile propuse sunt următoarele:**Opţiunea I - "a nu face nimic";**Situația ”a nu face nimic” este descrisă la compartimentul ”*Definirea problemei*”.**Opţiunea II - aprobarea proiectului Hotărîrii de Guvern cu privire la aprobarea proiectului de lege pentru modificarea unor acte legislative;**Proiectul de lege prenotat are ca scop excluderea neconformităților a unor prevederi din legislaţia naţională, ca urmare a abrogării prevederilor Legii 78/2004 și a Legii 113/2012, totodată luînd în considerare ultimele completări ale cadrului normativ în domeniul siguranței alimentare. Principiul de bază al politicii privind siguranţa alimentelor este aplicarea unei abordări integrate, care include toate etapele lanţului alimentar. Îmbunătăţirea cadrului normativ în acest domeniu va permite atingerea celui mai înalt grad de protecţie a sănătăţii publice şi a intereselor consumatorilor şi va favoriza efectuarea exporturilor de produse alimentare şi animale vii din Republica Moldova către Uniunea Europeană şi alte ţări ale lumii. În acest context, menționăm că proiectul prenotat este elaborat în vederea realizării prevederilor art.34, alin.(2) a Legii nr.306/2018.De asemenea, prezentul proiect vine în executarea poziţiei 181 din Planul naţional de acţiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărârea de Guvern nr.1472 din 30 decembrie 2016.Prevederile acestui proiect de lege sunt armonizate cu prevederile:1. Regulamentului (UE) nr.579/2014 al Comisiei din 28 mai 2014 de acordare a unei derogări de la anumite dispoziții ale anexei II la Regulamentul (CE) nr. 852/2004 al Parlamentului European și al Consiliului în ceea ce privește transportul maritim al uleiurilor și al grăsimilor lichide;
2. Regulamentului (UE) nr.1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr.1924/2006 și (CE) nr.1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei.

Gradul de compatibilitate a actelor UE cu proiectul de lege în cauză este reflectat în tabelul de concordanță elaborat conform prevederilor Hotărîrii de Guvern nr.1171/2018 pentru aprobarea Regulamentului privind armonizarea legislației Republicii Moldova cu legislația Uniunii Europene.Proiectul prenotat rectifică referințele direcționate către Legea nr.78/2004 și Legea nr.113/2012 a în contextul următoarelor acte normative:* Legea nr.420/2006 privind activitatea de reglementare tehnică
* Legea nr.221/2007 privind activitatea sanitar-veterinară
* Legea nr.10/2009 privind supravegherea de stat a sănătăţii publice
* Legea nr.50/2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor.

De asemenea, proiectul de lege vine cu noi completări privind etichetarea produselor alimentare reglementată de Legea nr.279/2017. În special, aceste prevederi vor reflecta modalitatea de marcare a datei de fabricare și a durabilității minimale. La fel, proiectul de lege modifică prevederile art.41, alin.(1) din Legea nr.279/2017, prin extinderea termenului de intrare în vigoare a acestuia cu încă 18 luni de la termenul stabilit anterior. Ca urmare acestei prevederi se va acorda timp pentru dotarea și acreditarea laboratorului I.P CRDV la metodele de analiză necesare pentru prezentarea declarației nutriționale corespunzătoare pe eticheta produsului alimentar. Astfel, operatorii din domeniul alimentar vor putea să se conformeze și să implementeze cu succes prevederile Legii nr.279/2017.Totodată, menționăm și completarea Legii nr.296/2017 cu cerințe noi privind transportul pe cale maritimă a uleiurilor și a grăsimilor lichide destinate consumului uman (a următoarelor poziții tarifare 1501-1504 și 1507-1518) conform normelor UE. Completarea se referă la o derogare de la cerința generală ca produsele alimentare să fie transportate doar în rezervoare sau containere destinate doar pentru produsele alimentare. Aceste prevederi vor facilita transportul pe cale maritimă a uleiurilor destinate consumului uman și alinierea la cerințele UE.În ceea ce privește completările care vor fi operate în Legea nr.279/2017 prin intermediul prezentului proiect de lege va exclude riscurile și problemele create în vederea etichetării produselor alimentare la nivel de cadru normativ care la moment lipsesc și necesită a fi ajustate unele prevederi, ca rezultat aceasta va permite operatorilor din domeniul alimentar să implementeze cu succes cerințele prezentei legi și va respecta dreptul consumatorilor la informația deplină asupra produsului achiziționat.Întru respectarea prevederile art.54, alin.(1) lit.c) și d) din Legea nr.100/2017 cu privire la actele normative cît și în temeiul art.2 a Legii nr.306/2018 termenul ”operatorul din businessul alimentar” s-a substituit cu cuvintele ”operatorul din domeniul alimentar”, atît în Legea nr.279/2017 cît și în Legea nr.296/2017 în tot conținutul textului.Astfel, prezentul proiect are drept scop asigurarea unui nivel ridicat de protecţie a sănătăţii consumatorilor şi garantarea dreptului acestora la produse alimentare sigure, prin responsabilizarea operatorilor din domeniul alimentar. |
| 4. Analiza impacturilor opţiunilor |
| Opţiunea I- A nu face nimic;Costuri:Costurile în lipsa intervenţiei propuse nu s-au identificat.*Beneficii:*Beneficii în lipsa intervenţiei propuse nu s-au identificat.Efecte negative: 1. Existenţa unor neconformităţi în cadrul legislativ naţional;
2. Implementarea defectuoasă a prevederilor existente privind siguranța produselor alimentare
3. Informarea neconformă a consumatorilor;
4. Nu va fi posibil de asigurat protecţia intereselor consumatorului privind siguranţa alimentelor supuse comercializării;

*Riscuri:** Apariţia pericolului privind siguranţa şi calitatea produselor alimentare.
* Neconformarea operatorilor din domeniul alimentar la cerințele de siguranță a produselor alimentare avînd ca referinţă prevederile alin.(1), articolului 14 a Legii nr.235 -XVI din 20 iulie 2006 cu privire la principiile de bază de reglementare a activităţii de întreprinzător.
* Tractarea incorectă a unor prevederi din legislaţia naţională;
* Imposibilitatea implementării prevederilor Legii 113/2012 și a Legii 78/2004.

Impactul:* Cadrul normativ naţional neconform și neunivoc.
* Produse alimentare etichetate neconform.
* Consumatorii informați necorespunzător.
 |
| Opţiunea II- Aprobarea proiectului Hotărîrii de Guvern cu privire la aprobarea proiectului de lege pentru modificarea unor acte legislative |
| Costuri:Costurile aferente intervenţiei statului în domeniul vizat presupun cheltuielile legate de elaborarea şi publicarea proiectului de Lege respectiv.Beneficii:1.Cadru legislativ univoc şi coerent, asigurarea unui înalt nivel de protecţie a consumatorului;2.Responsabilizarea operatorilor din domeniul alimentar pentru siguranţa produselor alimentare.3.Asigurarea armonizării cadrului legislativ naţional cu prevederile legislaţiei UE;4. Implementarea cu succes a prevederilor din domeniul siguranței alimentare de către operatorii din domeniul alimentar.5.Furnizarea informației complete cu privire la produsele alimentare.6.Respectarea drepturilor consumatorilor la informații veridice despre produsul alimentar;7.Excluderea pericolului de aplicare a practicilor incorecte din partea operatorilor din domeniul alimentar.8. Facilitarea transportului în vrac pe cale maritimă a uleiurilor destinate consumului uman;9. Asigurarea inofensivității uleiurilor lichide transportate în vrac conform practicilor UE.Riscuri:Nu s-au identificat riscuri în vederea aprobării proiectului de Lege privind siguranța produselor alimentare.Costuri de conformare:Prevederile prezentului proiect de lege nu stabilește costuri suplimentare din partea operatorilor din domeniul alimentar.Impactul:1. Cadrul legislativ naţional coerent și univoc, excluzînd orice incorectitudine.
2. Cadrul legislativ naţional armonizat cu prevederile stabilite în Uniunea Europeană, privind transportul pe cale maritimă a uleiurilor și a grăsimilor lichide.
3. Produse alimentare etichetate conform.

În final menționăm faptul că o dată cu aprobarea prezentului proiect etichetele produselor alimentare vor fi corespunzătoare și conforme, consumatorii vor dispune de o informație veridică și amplă asupra produsului achiziționat acesta denotă un impact pozitiv major în privința alegerii și calității produselor pentru consumatori, de asemenea, se vor reduce cheltuielile în procesul de etichetare influențând benefic asupra costurilor desfășurării afacerilor obținînd un impact mediu pozitiv, va spori competitivitatea afacerilor din domeniul alimentar ce va evidenția un impact mediu pozitiv avînd în vedere alinierea cadrului normativ național la cerințele UE. |
| **Concluzie**Astfel, prezentul proiect va asigura un nivel ridicat de protecţie a sănătăţii și intereselor consumatorilor şi garantarea dreptului acestora la informații depline și produse alimentare sigure, prin responsabilizarea operatorilor din domeniul alimentar. De asemenea, reglementările prezentului proiect va facilita transportul pe cale maritimă a uleiurilor și a grăsimilor lichide. |
| 1. **Implementarea şi monitorizarea**
 |
| Implementarea proiectului de lege pentru modificarea unor acte legislative în ceea privește de modalitatea de etichetare a produselor alimentare ține Agenția Națională pentru Siguranța Alimentelor, pe cînd cerințele noi pentru transportarea pe cale maritimă a uleiurilor și grăsimilor lichide ține de responsabilitatea Serviciului Vamal și a Agenției Naționale pentru Siguranța Alimentelor. Odată cu aprobarea și intrarea în vigoare a prevederilor prezentului proiect impactul pozitiv se va resimți imediat. Ca factori de performanță se va remarca numărul redus a cazurilor de neconformități la etichetarea produselor alimentare depistate în urma controalelor efectuate de către Agenția Națională pentru Siguranța Alimentelor, conform prevederilor articolului 24 alin.(2) lit.i) a Legii nr.306/2018 privind siguranța alimentelor.Prin monitorizare se va controla sau se va ține sub control corectitudinea etichetării produselor alimentare cît și controlul evidenței documentelor referitoare la încărcăturile anterioare transportate în rezervoarele în care ulterior se va transporta uleiuri și grăsimi care sunt destinate consumului uman. |
| 1. **Consultarea**
 |
| Intervenția propusă prin aprobarea prezentului proiect de lege, în special în ceea ce ține de modalitatea de etichetare a produselor alimentare a fost înaintată, consultată și susținută în cadrul mai multor ședințe (ședința din 13.09.2019 organizată în cadrul MADRM, ședința din 17.09.2019 și din 08.10.2019 organizată în cadrul Consiliului Economic de pe lîngă Prim-Ministru) și solicitări din partea Asociației Naționale a Producătorilor de Lapte. Patronatul Industriei Prelucrătoare de Carne (Demersul nr.208/07 din 11.07.2019 și scrisoarea din 29.08.2019), Asociației Businessului European (scrisoarea nr.38/19-AP din 20.08.2019), Consiliului Economic de pe lîngă Prim-Ministru și din partea unui grup de operatori din domeniul alimentar. Astfel, principalele părți interesate în promovarea prezentului proiect sunt:- consumatorii, care își manifestă interesul firesc față de protejarea sănătății umane și a protejării intereselor sale și informarea corectă și în deplinătate despre produsul alimentar achiziționat;- operatorii din domeniul alimentar care sunt obligați să respecte cerințele în materie de etichetare și a celor de siguranță a produselor alimentare;- autoritățile publice interesate (Agenția Națională pentru Siguranța Alimentelor) care au obligația, competența de control și supraveghere a implementării politicilor din domeniul siguranței alimentare de către operatorii din domeniul alimentar.Întru respectarea articolului 9 al Legii nr.239/2008 privind transparența în procesul decizional Anunțul de inițiere a elaborării proiectului a fost plasat pe pagina web a Ministerului Agriculturii, Dezvoltării Regionale și Mediului www.madrm.gov.md la compartimentul *Transparență decizională* la rubrica *Anunțuri de inițiere a elaborării deciziilor* și pe pagina web: <http://www.particip.gov.md/proiectview.php?l=ro&idd=6817>. De asemenea, la data de 14.11.2019 a fost plasat spre consultare Analiza Impactului de Reglementare a prezentului proiect pe pagina MADRM www.madrm.gov.md la compartimentul *Transparență decizională* la rubrica *Proiecte de documente*. <http://madrm.gov.md/ro/content/anun%C8%9B-privind-ini%C8%9Bierea-consult%C4%83rilor-publice-asupra-analiza-impactului-de-reglementare>.Opinie asupra prezentului document de analiză a impactului din partea autorităților interesate din momentul publicării pînă în prezent nu a parvenit.Ulterior Analiza Impactului de Reglementare însoțit de proiectul de lege propriu-zis urmează a fi avizat de către autoritățile și instituțiile de vigoare conform listei stipulate în Cererea privind înregistrarea de către Cancelaria de Stat a proiectului dat care urmează a fi anunțat în cadrul ședinței secretarilor generali de stat. |

|  |
| --- |
| **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 2 |  |  |
| povara administrativă | 0 |  |  |
| fluxurile comerciale și investiționale | 1 |  |  |
| competitivitatea afacerilor | 2 |  |  |
| activitatea diferitor categorii de întreprinderi mici și mijlocii | 1 |  |  |
| concurența pe piață | 1 |  |  |
| activitatea de inovare și cercetare | 0 |  |  |
| veniturile și cheltuielile publice | 2 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 3 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 0 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 0 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| **Anexe** |
| Proiectul preliminar de act normativ |